कासगंज: उपजिला निर्वाचन अधिकारी/एडीएम राकेश कुमार ने नगरीय निकाय सामान्य निर्वाचन 2017 में निर्वाचन लड़ने वाले सभी प्रत्याशियों को सूचित किया है कि अपना तथा अपने निर्वाचन अभिकर्ता के परिचय पत्र बनवाने हेतु अपने निर्वाचन अधिकारी से उसी स्थान पर संपर्क कर लें, जहां पर आपने अपना नामांकन पत्र दाखिल किया था। साथ ही अपना हस्ताक्षर नमूना निर्वाचन अधिकारी को उपलब्ध करा दें, ताकि मतदान अभिकर्ता की नियुक्ति करने में मतदान दिवस पर पीठासीन अधिकारी को कोई कठिनाई न हो। इस कार्य को प्राथमिकता के आधार पर पूर्ण कराना सुनिश्चित करें।